- Hindi News
- National
- छह अतिक्रमणकर्ताओं के खिलाफ बेदखली के आदेश पारित कर अर्थदंड की कार्रवाई की
छह अतिक्रमणकर्ताओं के खिलाफ बेदखली के आदेश पारित कर अर्थदंड की कार्रवाई की
भास्कर संवाददाता | सरदारपुर
राजगढ़ स्थित शासकीय भूमि सर्वे नं. 577, 578, 584 पर विगत 3-4 वर्षों से काबिज अवैध कब्जेधारियाें के खिलाफ तहसीलदार सुनील जायसवाल ने भू-राजस्व संहिता की धारा 248 के तहत कार्रवाई की है। कब्जेधारियों के खिलाफ बेदखली के आदेश पारित करते कर अर्थदंड लगाया है।
तहसीलदार जायसवाल ने बताया माताजी मंदिर के समीप मुकेश मांगीलाल सोनी पर 30 हजार, बालचंद देवीलाल मेघवाल पर 15 हजार रु., सुनीत माताप्रसाद गौतम 15 हजार, गोवर्धनसिंह हरिसिंह बंजारा 15 हजार, गोपाल ओंकार गवली 15 हजार, कमल-तुलसीराम गवली 15 हजार रु. का अर्थदंड लगाकर बेदखली का आदेश पारित किया है।
दरअसल तहसीलदार ने पूर्व में कब्जाधारियाें को सूचना पत्र जारी कर भूमि स्वामित्व के दस्तावेज प्रस्तुत करने के आदेश जारी किए थे। लेकिन यह लोग अपना कब्जा साबित नहीं कर पाए। बेदखली आदेश जारी कर निर्माण हटाने का सूचना पत्र भी कब्जाधारियाें को जारी किया है। नहीं हटाने पर प्रशासन द्वारा कब्जे हटाए जाएंगे।
tgl_Latn sot_Latn hin_Deva hin_Deva mai_Deva hin_Deva bho_Deva hin_Deva